stanford-oval/wikipedia huggingface dataset:
Pariisin Grand Prix

| L’autodrome de Linas-Montlhéry> Autodrome de Montlhéry |
| --- | --- |
 Montlhéryn rata.
Sijainti:   Montlhéry, Ranska
Radan pituus:  12,504 km
Grand Prix automobile de Paris, tunnettu yleisemmin Pariisin Grand Prix, toimi Grand Prix'n / Formula 1:n kisanäyttämönä. Kilpailu järjestettiin Ranskan Pariisin läheisyydessä sijaitsevalla Montlhéryn radalla sekä Boulognen metsäalueella vuosina 1939 ja 1945-1952.
Boulognen metsäalueen rata vuodelta 1945.
Ranskan vapautuksen kunniaksi vuoden 1945 kilpailu tunnetaan nimellä Prisoners’ Cup (ransk. Coupe des Prisonniers). Vuoden 1946 kilpailu puolestaan tunnetaan Resistance Cupina ja vuoden 1947 Paris Cupina.
Tulokset vuosikohtaisesti

| Vuosi | Kuljettaja | Valmistaja | Rata | Raportti |
| --- | --- | --- | --- | --- |
| 1939 |  Jean-Pierre Wimille | Bugatti | Linas-Montlhéry | Raportti |
| 1945 |  Jean-Pierre Wimille | Bugatti | Bois de Boulogne | Raportti |
| 1946 |  Jean-Pierre Wimille | Alfa Romeo | Bois de Boulogne | Raportti |
| 1947 |  Jean-Pierre Wimille | Alfa Romeo | Bois de Boulogne | Raportti |
| 1948 |  Yves Giraud-Cabantous | Talbot | Linas-Montlhéry | Raportti |
| 1949 |  Philippe Étancelin | Talbot-Lago | Linas-Montlhéry | Raportti |
| 1950 |  Georges Grignard | Talbot-Lago | Linas-Montlhéry | Raportti |
| 1951 |  Giuseppe Farina | Maserati | Bois de Boulogne | Raportti |
| 1952 |  Piero Taruffi | Ferrari | Linas-Montlhéry | Raportti |
Paul Walter Hauser

| Paul Walter Hauser |
| --- | --- |
 Hauser vuonna 2021
Henkilötiedot
Syntynyt: 15. lokakuuta 1986 (ikä 37) Grand Rapids, Michigan
Kansalaisuus:   Yhdysvallat
Aiheesta muualla
IMDb
Paul Walter Hauser (s. 15. lokakuuta 1986, Grand Rapids, Michigan, Yhdysvallat) on yhdysvaltalainen näyttelijä. Hän on näytellyt sekä elokuvissa että televisiosarjoissa.
Filmografia > Elokuvat

| Vuosi | Nimi | Roolihahmo |
| --- | --- | --- |
| 2017 | I, Tonya | Shawn Eckhardt |
| 2018 | BlacKkKlansman | Ivanhoe |
| 2019 | Late Night | Mancuso |
2019: Richard Jewell
| 2020 | Da 5 Bloods | Simon |
| 2020 | Songbird | Dozer |
| 2021 | Cruella | Horace |
| 2021 | Queenpins | Ken |
| 2025 | The Fantastic Four: First Steps |  |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2010 | Elämää Philadelphiassa | It's Always Sunny in Philadelphia | Richie |
| 2014–2017 | Kingdom | Kingdom | Keith |
| 2015 | Yövuoro | The Night Shift | Oren Edwards |
| 2017 | Superstore | Superstore | Vince |
| 2018–2019 | Unbreakable Kimmy Schmidt | Unbreakable Kimmy Schmidt | Tripp Knob |
| 2019–2022 | Cobra Kai | Cobra Kai | Raymond "Stingray" Porter |
| 2020 | Reno 911! | Reno 911! | Jeffy Renee Chisholm |
| 2021 | I Think You Should Leave with Tim Robinson | I Think You Should Leave with Tim Robinson | Scott |
| 2022 | Black Bird | Black Bird | Larry Hall |
| 2023 | The Afterparty | The Afterparty | Travis |
Aiheesta muualla

Paul Walter Hauser Internet Movie Databasessa. (englanniksi)
Paul Walter Hauser Elonetissä.
Painonnoston maailmanmestaruuskilpailut

Painonnoston maailmanmestaruuskilpailut järjestettiin ensimmäisen kerran vuonna 1891 Lontoossa. Pisin tauko kisojen järjestämisessä oli vuosina 1924–1936. Nykyisin kilpailut järjestetään joka vuosi lukuun ottamatta joka neljättä vuotta, jolloin järjestetään kesäolympialaiset. Naiset kilpailivat maailmanmestaruuksista ensimmäisen kerran vuonna 1987. Kilpailujen järjestämisestä vastaa Kansainvälinen painonnostoliitto IWF.
Kilpailupaikat vuodesta 1991

1991 Donaueschingen, Saksa
1992 Varna, Bulgaria (vain naiset)
1993 Melbourne, Australia
1994 Istanbul, Turkki
1995 Guangzhou, Kiina
1996 Varsova, Puola (vain naiset)
1997 Chiang Mai, Thaimaa
1998 Lahti, Suomi
1999 Ateena, Kreikka
2001 Antalya, Turkki
2002 Varsova, Puola
2003 Vancouver, Kanada
2005 Doha, Qatar
2006 Santo Domingo, Dominikaaninen tasavalta
2007 Chiang Mai, Thaimaa
2009 Goyang, Etelä-Korea
2010 Antalya, Turkki
2011 Pariisi, Ranska
2013 Wrocław, Puola
2014 Almaty, Kazakstan
2015 Houston, Yhdysvallat
2017 Anaheim, Yhdysvallat
2018 Ašgabat, Turkmenistan
2019 Pattaya, Thaimaa
2021 Taškent, Uzbekistan
2022 Bogotá, Kolumbia
Papuanmetsäräikkä

| Papuanmetsäräikkä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Papuanräikät Rallicula
Laji::  mayri
Kaksiosainen nimi
 Rallicula mayri  (Hartert, 1930) 
Synonyymit
 Rallina mayri 
Katso myös
   Papuanmetsäräikkä Wikispeciesissä  
Infobox OKNimi-testi OKIUCN-testi OK: 
Papuanmetsäräikkä (Rallicula mayri) on Uuden-Guinean kotoperäinen rantakana. Laji elää Irian Jayan Cyclopsvuoristossa (nimialalaji mayri) ja Papua-Uuden-Guinean luoteisosassa (alalaji carmichaeli). Ernst Hartert kuvaili lajin holotyypin Cyclopsvuoristosta vuonna 1930.
Peipposenrinne

| Peipposenrinne |
| --- | --- |
Kaupunki:  Kuopio
Suuralue:  Inkilänmäki-Peipposenrinne(-Pihlajalaakso)
Kaupunginosa nro:  14
Peipposenrinne on Kuopion kaupunginosa, joka sijoittuu osittain Puijon selänteen kaakkoiseen reunaan sekä tätä vastapäätä olevan Inkilänmäen alueelle. Matkaa keskustaan on pari kilometriä.
Inkilänmäki-Peipposenrinne(-Pihlajalaakso) -suuralueella asuu 2 600 asukasta. Asukkaiden keskimääräinen ikä on korkea.
Pihlajalaakson täydennysrakentamisalueen rakentaminen alkaa vuonna 2010. Pihlajalaaksoon valmistuu 450 asuntoa yhteensä 1 200 asukkaalle.
Aiheesta muualla

Inkilänmäki-Peipposenrinne-Pihlajalaakso Kuopion kaupunginosat -palvelussa (Arkistoitu – Internet Archive)
Inkilänmäki-Peipposenrinteen asukasyhdistys (Arkistoitu – Internet Archive)
Kuopion kaupunginosat ja asuinalueet
| --- | --- |
Kaupunginosat (numerojärjestyksessä):  001 Väinölänniemi · 002 Vahtivuori · 003 Maljalahti · 004 Multimäki · 005 Kuopionlahti · 006 Hatsala · 007 Niirala · 008 Haapaniemi · 009 Itkonniemi · 010 Männistö · 011 Linnanpelto · 012 Puijonlaakso · 013 Savilahti · 014 Peipposenrinne · 015 Särkiniemi · 016 Kettulanlahti · 017 Rahusenkangas · 018 Rönö · 019 Rypysuo · 020 Päiväranta · 021 Julkula · 022 Sorsasalo · 023 Kelloniemi · 024 Levänen · 025 Jynkkä · 026 Neulamäki · 027 Puijo · 028 Niuva · 029 Neulaniemi · 030 Kolmisoppi · 031 Neulalampi · 032 Litmanen · 033 Lehtoniemi · 034 Pirtti · 035 Pitkälahti · 036 Hiltulanlahti · 037 Rautaniemi · 038 Kiviharju · 039 Vanuvuori · 040 Melalahti · 041 Kurkimäki · 042 Vehmersalmi · 043 Karttula · 050 Nilsiä · 051 Tahko · 060 Maaninka · 061 Keskisaari · 070 Juankoski · 071 Säyneinen
Asuinalueita:  Inkilänmäki · Kettulanlahti · Petonen · Saarijärvi · Saaristokaupunki
Per Johan Alfving

Per Johan Alfving (19. huhtikuuta 1739 – 1810) oli ruotsalaissyntyinen maanmittausinsinööri, joka toimi Suomessa maanmittauskomission päällikkönä.
Alfving tuli ylioppilaaksi Uppsalassa 1757 ja aloitti insinöörinä maanmittauskonttorissa 1770. Hänet nimitettiin 1777 Suomen maanmittauksen johtajaksi, ja hän sai 1782 ylitirehtöörin arvonimen. Hän osallistui Suomen talousseuran ensi vuosina seuran toimintaan. Hän sai 1808 eron ja muutti takaisin Ruotsiin. Hän julkaisi maanmittauksen historiaa käsittelevän teoksen Berättelse om landtmäteriet från dess inrättning till närvarande tid (1774).
Pekka Ryynänen

Pekka Ryynänen voi tarkoittaa jotakin seuraavista henkilöistä:
Pekka Ryynänen (1932–2024), kuvataiteilija, akvarellisti
Pekka Ryynänen (s. 1949), kuvataiteilija, taidegraafikko, kuvanveistäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Ryynänen”, voi hakea sivunnimihaulla, laajalla sivunnimihaulla tai tekstihaulla.
P.S. Rakastan sinua

| P> S. Rakastan sinua.P.S. I Love You |
| --- | --- |

Alkuperäisteos
Kirjailija:  Cecelia Ahern
Kieli:  englanti
Genre:  rakkausromaani
Julkaistu:  2004
Suomennos
Suomentaja:  Pirjo Lintuniemi
Kustantaja:  Gummerus
Julkaistu:  2005
Ulkoasu:  sidottu
Sivumäärä:  510
ISBN:  951-20-6413-8
Löydä lisää kirjojaKirjallisuuden teemasivulta
P.S.  Rakastan sinua on irlantilaisen Cecelia Ahernin esikoisteos, joka julkaistiin vuonna 2004. Kirja oli numero 1 bestseller Irlannissa (19 viikkoa), Isossa-Britanniassa, Yhdysvalloissa, Saksassa ja Alankomaissa, ja se on käännetty 50 kielelle. Suomeksi teos ilmestyi vuonna 2005 Pirjo Lintuniemen suomentamana ja Gummeruksen kustantamana. Kirja kertoo kahdesta rakastavaisesta, Hollystä ja Gerrystä. Kirjasta on tehty myös elokuva, joka sai ensi-iltansa Suomessa 4.4.2008.
Juoni

Holly ja Gerry haluavat elää yhdessä elämänsä loppuun asti. Gerry kuolee äkillisesti alle 30-vuotiaana. Holly masentuu, mutta eräänä päivänä hänen äitinsä soittaa. Gerry oli jättänyt paksun kirjekuoren, joka sisältää elämänohjeita. Jokaisen kirjeen lopussa lukee: P.S. Rakastan sinua.
Juoni > Henkilöt

Holly Kennedy, päähenkilö
Gerry, Hollyn mies
Sharon McCarthy, Hollyn paras ystävä
John McCarthy, Sharonin mies
Denise Hennessey, Hollyn ystävä
Tom O'Connor, Denisen sulhanen
Daniel Connolly, Hollyn ystävä
Elizabeth Kennedy, Hollyn äiti
Frank Kennedy, Hollyn isä
Richard Kennedy, Hollyn vanhempi veli
Meredith Kennedy, Richardin vaimo
Timothy Kennedy, Richardin poika
Emily Kennedy, Richardin tytär
Jack Kennedy, Hollyn veli
Abbey, Jackin tyttöystävä
Ciara Kennedy, Hollyn nuorempi sisko
Mathew, Ciaran australialainen poikaystävä
Declan Kennedy, Hollyn nuorempi veli
Leo, Hollyn stylisti
Barbara
Chris Feeney, Hollyn pomo
Alice Goodyear, Hollyn sihteeri
Charlie, baarimikko
Laura, Danielin ex-tyttöystävä
Pariisi (elokuva)

| Pariisi> Paris |
| --- | --- |

Ohjaaja:  Edmund Goulding
Käsikirjoittaja:  Edmund Goulding Välitekstit: Joseph Farnham
Kuvaaja:  John Arnold
Leikkaaja:  Arthur Johns
Pukusuunnittelija:  André-ani Maude Marshall (käännä suomeksi) Romain de Tirtoff
Pääosat:  Charles Ray Joan Crawford
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   24. toukokuuta 1926  31. tammikuuta 1927
Kesto:  67 minuuttia
Alkuperäiskieli:  mykkä (välitekstit englanniksi)
Budjetti:  198 000 USD
Tuotto:  367 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Pariisi (engl. Paris; myös nimellä Shadows of Paris) on vuonna 1926 ensi-iltansa saanut Edmund Gouldingin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Charles Ray ja Joan Crawford. Pariisi kertoo varakkaasta amerikkalaisesta (Ray), joka lomallaan Ranskassa rakastuu kabareetyttöön (Crawford). Metro-Goldwyn-Mayer toimi elokuvan tuotantoyhtiönä ja jakelijana.
Pariisi sai ensi-iltansa Yhdysvalloissa 24. toukokuuta 1926. Suomessa elokuva julkaistiin 31. tammikuuta 1927. Elokuva tuotti maailmanlaajuisesti 367 000 dollaria, joista 275 000 dollaria Yhdysvalloissa. Pariisista on säilynyt muutamia kopioita.
Näyttelijät

| 0 | 1 | 2 |
| --- | --- | --- |
|  Charles Ray  | … |  Jerry   |
|  Joan Crawford  | … |  Tyttö, kabareetyttö   |
|  Douglas Gilmore  | … |  "The Cat"   |
|  Michael Visaroff  | … |  Rocco   |
|  Rose Dione  | … |  Marcelle   |
|  Jean Galeron  | … |  Pianisti   |
Aiheesta muualla

Pariisi Internet Movie Databasessa (englanniksi)
Pariisi Elonet.
Pariisi AllMoviessa. (englanniksi)
Per Håkan Zilliacus

Per Håkan Zilliacus (2. joulukuuta 1902 Kotka – 15. helmikuuta 1965) oli suomalainen yritysjohtaja, joka sai kauppaneuvoksen arvonimen.
Zilliacuksen vanhemmat olivat toimitusjohtaja Hugo Alexander Zilliacus ja Manna Warburton ja puoliso vuodesta 1934 Irene Eklund. Zilliacus kävi kuusi luokkaa Grankulla samskolania ja harjoitti kaupallisia opintoja Englannissa 1919–1920 ja 1922–1923. Hän oli Suomen Semptaliini Oy Malmin tehtaan isännöitsijä 1924–1925, Oy Erwin, Wasey & Co Ltd:n palveluksessa 1926, Teollisuuden Ilmoituskeskuksen palveluksessa 1927, Oy Semptalin Ab:n palveluksessa vuodesta 1928 ja yhtiön toimitusjohtaja vuodesta 1929 ja hallituksen puheenjohtaja vuodesta 1936, Tienhaaran Kattohuopateollisuus Oy:n johtokunnan puheenjohtaja vuodesta 1929 ja toimitusjohtaja vuodesta 1946 sekä Hovinmaan Paperitehdas Oy:n toimitusjohtaja ja johtokunnan puheenjohtaja vuodesta 1939. Zilliacuksella oli myös useita kattohuopa-alan ja muita luottamustehtäviä.  Sotilasarvoltaan hän oli reservin kapteeni (1944). Kauppaneuvoksen arvonimen Zilliacus sai 1961.
P. A. Sahlstén

Petter August (Pekka) Sahlstén (8. kesäkuuta 1861 Iisalmi – 4. huhtikuuta 1933 Mikkeli) oli suomalainen lyseon rehtori ja oppikirjojen tekijä.
Sahlsténin vanhemmat olivat kamreeri, hovineuvos Claes Vilhelm Sahlstén (1826–1897) ja Edla Elisabet Heinricius. Hän pääsi ylioppilaaksi 1878 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1884 ja filosofian maisteriksi 1886. Hän suoritti lisäksi kasvatusopin tutkinnon 1887 ja piirustuksenopettajatutkinnon 1900.
Sahlstén oli latinan ja suomenkielen kollegana Kuopion klassillisessa lyseossa 1890–1898 ja Mikkelin lyseon latinan kielen lehtorina 1899–1931. Hän oli myös Mikkelin lyseon rehtorina 1901–1904 ja 1917–1920 sekä vararehtorina 1911–1917 ja 1920–1931. Mikkelin kaupungin kansakouluntarkastajana hän oli 1906–1929. Sahlstén oli Mikkelin kaupunginvaltuuston jäsenenä 23 vuoden ajan 1902–1924 ja valtuuston puheenjohtajana 1909–1924. Hän oli Mikkelin säästöpankin isännistön jäsenenä 1911–1933 ja 1922–1927 isännistön puheenjohtajana.
Sahlstén kuoli tapaturmaisesti kotonaan Mikkelissä huhtikuussa 1933. Hän oli noutanut ullakolta 20 vuotta käyttämättömänä olleen haulikon tehdäkseen siitä uusien säännösten edellyttämän ilmoituksen eikä huomannut että haulikko oli talletettu aikanaan ladattuna. Sahlsténin tarkastaessa aseen numeroa se laukesi ja panos tunkeutui Sahlsténin vatsaan. Hän kuoli sisäiseen verenvuotoon ennenkuin lääkäri ehti paikalle.
Sahlstén oli naimisissa vuodesta 1902 opettaja Anna Wilhelmina Hammarin kanssa. Sahlsténin vanhempi sisar oli taidemaalari Anna Sahlstén.
Julkaisuja

Suomen kieliopin alkeet: oppikoulun ensimmäistä luokkaa varten teoksessa Kuopion klassillinen lysee. Kertomus lukuvuodesta 1893-1894; ilmestyi myös erillispainoksena. Kuopio 1894, 2. painos  U. W. Telén & C:o, Kuopio 1895, 9. painos 1918
Notice explicative sur le pupitre scolaire construé. S:t Michel 1899
Koululaitoksen uudistus. Mikkeli 1906
Aiheesta muualla

Pekka Sahlstén : Muistelmia niiltä ajoilta jolloin "Ukko-Pekka" oli nuori, Helsingin Sanomat Viikkoliite, 13.12.1931, nro 50, s. 1, Kansalliskirjaston digitaaliset aineistot
Pekka Sahlstén : Muistelmia niiltä ajoilta jolloin "Ukko-Pekka" oli nuori osa II, Helsingin Sanomat Viikkoliite, 28.12.1931, nro 52, s. 3, Kansalliskirjaston digitaaliset aineistot
Pekka Sahlstén : Muistelmia niiltä ajoilta jolloin "Ukko-Pekka" oli nuori osa III, Helsingin Sanomat, 03.01.1932, nro 2, s. 18, Kansalliskirjaston digitaaliset aineistot
Pekka Saarelainen (urheilija)

| Mitalit> Maa:   Suomi.Miesten curling.EM-kilpailut  | Mitalit> Maa:   Suomi.Miesten curling.EM-kilpailut  | Mitalit> Maa:   Suomi.Miesten curling.EM-kilpailut  | Maa:   Suomi> Miesten curling. |
| --- | --- | --- | --- |
|  Kultaa | Oberstdorf 2000 |  |  |
|  Pronssia | Vierumäki 2001 |  |  |
Pekka Juhani Saarelainen (s. 17. maaliskuuta 1967 Helsinki) on suomalainen kilpauransa päättänyt curlingpelaaja ja Euroopan mestari.
Saarelainen kuului Markku Uusipaavalniemen joukkueeseen 1990-luvulla ja 2000-vuosikymmenen alussa edustaen Suomea useissa arvokilpailuissa. Salt Lake Cityn talviolympialaisissa 2002 Suomen joukkue sijoittui viidenneksi. Vuonna 2000 Saarelainen voitti Suomen joukkueessa Oberstdorfissa Euroopan mestaruuden ja vuonna 2001 EM-pronssia. Saarelainen on työskennellyt erikoissairaanhoitajana.
Aiheesta muualla

Pekka Saarelainen Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Belgian Grand Prix 2020

|  Belgian Grand Prix 2020  |
| --- | --- |
 7. osakilpailu 17 osakilpailusta kaudella 2020. 

Päivämäärä:  30. elokuuta 2020
Rata:  Circuit de Spa-Francorchamps
Sijainti:  Stavelot ja Malmedy, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.41,252
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Max Verstappen   (Red Bull Racing)
Nopein kierros
Kuljettaja:   Daniel Ricciardo   (Renault)
Kierrosaika:  1.47,483 (kierroksella 44)
Belgian Grand Prix 2020 (virallisesti Formula 1 Rolex Belgian Grand Prix 2020) oli Formula 1 -kauden 2020 seitsemäs osakilpailu, joka ajettiin 30. elokuuta Circuit de Spa-Francorchamps’n moottoriradalla Belgiassa. Kilpailu ajettiin koronaviruspandemian vuoksi ilman yleisöä.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. elokuuta | 11:00–12:30 | 12:00–13:30 | 1. vapaat harjoitukset |  Puolipilvinen | 15–16 °C | 21–22 °C | 63–67 % |
| 28. elokuuta | 15:00–16:30 | 16:00–17:30 | 2. vapaat harjoitukset |  Puolipilvinen | 16–18 °C | 23–25 °C | 55–68 % |
| 29. elokuuta | 12:00–13:00 | 13:00–14:00 | 3. vapaat harjoitukset |  Puolipilvinen | 14–15 °C | 18–25 °C | 68–78 % |
| 29. elokuuta | 15:00–16:00 | 16:00–17:00 | Aika-ajot |  Pilvinen | 16 °C | 23–25 °C | 61–63 % |
| 30. elokuuta | 15:10–17:10 | 16:10–18:10 | Kilpailu |  Pilvinen | 17–19 °C | 27–31 °C | 53–58 % |
Lähteet:
Vapaat harjoitukset

Ennen osakilpailuviikonloppua Williams-talli ilmoitti, että tallin osakkeet oli myyty yhdysvaltalaiselle sijoitusyhtiölle.
Mercedeksen Valtteri Bottas oli ensimmäisten vapaiden harjoitusten nopein. Ferrarilla puolestaan oli vaikeuksia vauhdin kanssa, kun Charles Leclerc ja Sebastian Vettel olivat harjoituksissa vasta sijoilla 14 ja 15. Haas-talli puolestaan ei ajattanut kuljettajiaan, koska heidän autoissa havaittiin tehohäviöitä voimayksiköissä.
Red Bullin Max Verstappen oli toisten vapaiden harjoitusten nopein. Renault’n Daniel Ricciardo oli harjoitusten toinen, mutta hän joutui pysähtymään radanvarteen autossa esiintyneen hydrauliikkaongelman vuoksi. Radalle otettiin virtuaalinen turva-autotilanne ja myöhemmin radan mainoskyltin irtoamisen myötä punaiset liput. Harjoitukset olivat Ferrarille jälleen haastavat, kun Leclerc ja Vettel jäivät heikon suoranopeuden seurauksena 15. ja 17. sijoille.
Mercedeksen Lewis Hamilton oli kolmansien vapaiden harjoitusten nopein ennen Renault’n Esteban Oconia. Racing Pointin Sergio Pérez sai varoituksen Romain Grosjeanin estelystä. Ferrarin ongelmat jatkuivat kolmansissa vapaissa harjoituksissa, kun Leclerc oli 17. ja Vettel viimeinen.
Aika-ajot

Aika-ajojen ensimmäisessä osiossa Ferrarin moottoria käyttäneillä autoilla oli vaikeuksia vauhdin osalta, kun Ferrarin kuljettajat pääsivät niukasti jatkoon, Alfa Romeo Racingin Kimi Räikkönen jäi pudotusrajan alapuolelle ja Haasin Kevin Magnussen ajautui soralle viimeisellä aikakierroksellaan.
Ferrarin heikon suoravauhdin vuoksi Leclerc ja Vettel putosivat aika-ajojen toisessa osiossa. Racing Pointilla oli vaikeuksia päästä jatkoon, minkä vuoksi Pérez ja Lance Stroll joutuivat vaihtamaan pehmeämpään rengasseokseen, jolla vauhti riitti kymmenen parhaimman joukkoon.
Aika-ajojen kolmannessa osiossa McLarenin Lando Norris ei ollut tyytyväinen Oconin toimintaan radalla, koska tämä tuli hidastelemaan Norrisin eteen ulostulokierroksella, minkä seurauksena Norris ei saanut nopeammilta kuljettajilta vetoapua aikakierrostaan varten. Hamiltonin vauhti oli muihin kuljettajiin verrattuna ylivoimaista, kun hän rikkoi rataennätyksen epävirallisesti kahdesti. Hamilton ajoi paalupaikalle, Bottas oli toinen ja Verstappen kolmas.
Kilpailu

Ennen kilpailun alkua McLarenin Carlos Sainzin autossa havaittiin ongelmia moottorissa ja pakoputkistossa, minkä vuoksi hän ei voinut osallistua kilpailuun. Lähdössä Bottas sai paremman lähdön ja taisteli Hamiltonia vastaan radan ensimmäisen sektorin aikana, kunnes Hamilton pystyi tekemään eroa tallikaveriinsa. Kymmenennen kierroksen alkaessa Alfa Romeo Racingin Antonio Giovinazzin auto pyörähti Les Fagnes -mutkassa, kolaroi ratavalliin ja sinkoutui takaisin radalle, mikä aiheutti samalla kolaritilanteen Williamsin George Russellin keskeytyksen. Siivoustöiden ajaksi radalle otettiin turva-auto, jonka jälkeen Hamilton jatkoi edelleen kärkipaikalla.
Ferrarin suoravauhti oli heikkoa myös kilpailussa, mikä päättyi pisteettömään lopputulokseen. Lisäksi Leclercin auton paineongelman vuoksi varikkopysähdys vei enemmän aikaa. Ferrarit taistelivat samaa voimayksikköä käyttäneitä Alfa Romeo Racingia ja Haasia vastaan kilpailussa, joista jälkimmäinen päätti keskittyä kilpailun lopussa enemmän renkaiden testaamiseen kuin varsinaiseen kilpailemiseen. Räikkönen pystyi ohittamaan Vettelin kilpailun aikana ja oli lopputuloksissa kahdestoista, mutta hän ei ollut tyytyväinen vauhdin puutteeseen pitkillä suorilla.
AlphaTaurin Pierre Gasly ajoi viime vuoden Formula 2 -kilpailussa kuolleen Anthoine Hubertin muistoa kunnioittaen ohittamalla muun muassa Pérezin tiukan taistelun jälkeen Eau Rouge -mutkassa ja sijoittumalla lopputuloksissa kahdeksanneksi. Renault’lle kilpailu oli menestyksekäs, kun Ricciardo oli neljäs ja sai yhden lisäpisteen ajamalla kilpailun nopeimman kierroksen. Tallikaveri Ocon puolestaan taisteli viidennestä sijoituksesta koko kilpailun ajan Alexander Albonia vastaan, kunnes hän pystyi usean yrityksen jälkeen ohittamaan Albonin viimeisen kierroksen aikana. Hamilton voitti kilpailun ennen tallikaveriaan Bottasta ja kolmanneksi ajanutta Verstappenia.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:42.323 | 1:42.014 | 1:41.252 | 1 |
| 2 | 77 |  Valtteri Bottas | Mercedes | 1:42.534 | 1:42.126 | 1:41.763 | 2 |
| 3 | 33 |  Max Verstappen | Red Bull Racing-Honda | 1:43.197 | 1:42.473 | 1:41.778 | 3 |
| 4 | 3 |  Daniel Ricciardo | Renault | 1:43.309 | 1:42.487 | 1:42.061 | 4 |
| 5 | 23 |  Alexander Albon | Red Bull Racing-Honda | 1:43.418 | 1:42.193 | 1:42.264 | 5 |
| 6 | 31 |  Esteban Ocon | Renault | 1:43.505 | 1:42.534 | 1:42.396 | 6 |
| 7 | 55 |  Carlos Sainz | McLaren-Renault | 1:43.322 | 1:42.478 | 1:42.438 | 7 |
| 8 | 11 |  Sergio Pérez | Racing Point | 1:43.349 | 1:42.670 | 1:42.532 | 8 |
| 9 | 18 |  Lance Stroll | Racing Point | 1:43.265 | 1:42.491 | 1:42.603 | 9 |
| 10 | 4 |  Lando Norris | McLaren-Renault | 1:43.514 | 1:42.722 | 1:42.657 | 10 |
| 11 | 26 |  Daniil Kvjat | AlphaTauri-Honda | 1:43.267 | 1:42.730 |  | 11 |
| 12 | 10 |  Pierre Gasly | AlphaTauri-Honda | 1:43.262 | 1:42.745 |  | 12 |
| 13 | 16 |  Charles Leclerc | Ferrari | 1:43.656 | 1:42.996 |  | 13 |
| 14 | 5 |  Sebastian Vettel | Ferrari | 1:43.567 | 1:43.261 |  | 14 |
| 15 | 63 |  George Russell | Williams-Mercedes | 1:43.630 | 1:43.468 |  | 15 |
| 16 | 7 |  Kimi Räikkönen | Alfa Romeo Racing-Ferrari | 1:43.743 |  |  | 16 |
| 17 | 8 |  Romain Grosjean | Haas-Ferrari | 1:43.838 |  |  | 17 |
| 18 | 99 |  Antonio Giovinazzi | Alfa Romeo Racing-Ferrari | 1:43.950 |  |  | 18 |
| 19 | 6 |  Nicholas Latifi | Williams-Mercedes | 1:44.138 |  |  | 19 |
| 20 | 20 |  Kevin Magnussen | Haas-Ferrari | 1:44.314 |  |  | 20 |
107 % aika: 1.49,485
Lähteet: